Doxa Deo | Kameeldrift | Lewens Oomblikke Select Campus PRETORIA, ZA BROOKLYN KAMPUS
Het jy onlangs 'n oorgawe gemaak en Christus as jou verlosser en saligmaker aangeneem? Ons wil jou graag bemagtig in die pad vorentoe. Kliek hier vir 'n boekie wat jou sal begelei op jou nuwe lewensreis. Ons as Doxa Deo Kameeldrift-span wil egter ook graag saam met jou die pad stap. Kontak ons kantoor of skakel ons by 012 808 9950 vir 'n afspraak met een van ons spanlede.
"Gaan dan heen, maak dissipels …. doop hulle in die Naam van Jesus ……" Matt 28:19. Hierdie is die woorde van Jesus. Doop is 'n opdrag van Jesus aan die kerk waardeur 'n gelowige uitdrukking gee aan sy/haar geloof en begeerte om geïdentifiseer te word met Jesus Christus. Die metode wat ons gebruik is onderdompeling waardeur ons vereenselwig met Jesus se dood, begrafnis en opstanding. Kontak ons kantoor 012 808 9950 of vir Johann indien jy gedoop wil word.
Die dag van jou wedergeboorte het die Heilige Gees reeds in jou kom woon. Volgens die Bybel rus die Heilige Gees die Christelike gelowige toe met gawes. Die gawes van die Heilige Gees word saamgevat in 1 Kor 12 in die Nuwe Testament. Indien jy die doping met die Heilige Gees wil ontvang, kontak Johann.
Vir elke ouer is hierdie 'n geleentheid om hul kinders toe te wy soos wat Jesus toegewy is (Luk 2:42). Tydens hierdie geleentheid lê ouers 'n belofte af om in verhouding met die Here vir hulle kinders 'n voorbeeld te wees van wie Christus kan wees vir hulle. Kontak die kantoor en noem dat jy jou kind wil toewy.
Ons is hier om saam met jou deur hierdie moeilike dag te gaan. Saam met een van ons pastore kan ons jou help beplan aan die diens, keuse van Skrif, keuse van liedjies, ens. Ons beraders is ook beskikbaar indien nodig. Kontak: 012 808 9950 of [email protected]